Pirkanmaa
Pirkanmaa (fin Pirkanmaa; isv. Birkaland) və ya hökumət sənədlərindəki adı ilə Tampere regionu - Finlandiyanın vilayətidir. Bu vilayət Satakunta, Mərkəzi Finlandiya, Cənubi Ostrobotniya, Pyayat-Hyame, Kanta-Hyame və Cənub-qərbi Finlandiya vilayəti ilə sərhəddədir. Kokemyaki çayı suayrıcındakı su sahəsinin böyük hissəsi Pirkanmaa vilayətində yerləşsə də, Vanayavesi gölünün bir hissəsi Kanta-Hyame vilayətinə düşür. Vilayətin adı Orta əsrlərdə bugünkü Pirkanmaanın böyük hissəsini əhatə edən Pirkkaladan gəlir. Tampere vilayətin mərkəzi şəhəri və Pirkanmaanın paytaxtı, eyni zamanda vilayətin ən böyük şəhəridir. Pirkanmaanın ümumi əhalisi 30 sentyabr 2020-ci ildə 520,532 nəfər olmuşdur, bu da onu vilayətlər içərisində Uusimaadan sonra ikinci böyük vilayət edir. Əhali sıxlığı ümumi Finlandiya ortalamasından iki dəfə çoxdur və əhalisinin əsas hissəsi Tampere rayonunda cəmlənib.